সমিত প্যাটেল
এরপর থেকে ইংল্যান্ডের ওডিআই দলের সদস্যরূপে খেলতে থাকেন। ঐ গ্রীষ্মের শেষে দক্ষিণ আফ্রিকা দল ইংল্যান্ড সফরে আসে। প্রথম ওডিআই হেডিংলি স্টেডিয়ামে অনুষ্ঠিত হয়। খেলায় তিনি হার্শেল গিবসের মূল্যবান উইকেট পান। ২৯ আগস্ট, ২০০৮ তারিখে ওভালে অনুষ্ঠিত তৃতীয় ওডিআইয়ে সফরকারী দক্ষিণ আফ্রিকার বিপক্ষে সমিত প্যাটেল খেলায় অবিস্মরণীয় বোলিং প্রদর্শন করে দলকে জয় এনে দেন। ৫/৪১ ও ৪৯ বলে ৩১ রান তুলে ম্যান অব দ্য ম্যাচের পুরস্কার পান তিনি।
সমিত প্যাটেল
৩০ নভেম্বর, ১৯৮৪ তারিখে লিচেস্টারে সমিত প্যাটেলের জন্ম। রোহিত ও সেজাল দম্পতির সন্তান তিনি। ভারতের গুজরাত থেকে পরিবারের বংশোদ্ভূত। সেখানে তাদের আত্মীয়-স্বজন রয়েছে। সমিতের ভাই অখিল প্যাটেল ২০০৯ সাল থেকে নটিংহ্যামশায়ারের পক্ষে খেলছেন। ইস্টউড কম্প্রিহেনসিভ স্কুলে অধ্যয়নের পর উত্তর নটিংহ্যামশায়ারের ওয়ার্কশপ কলেজে পড়াশোনা করেছেন সমিত প্যাটেল। সেখানে পাঁচ মৌসুম প্রথম একাদশের পক্ষে খেলেছেন তিনি। কলেজে অধ্যয়নকালে প্যাটেল অনূর্ধ্ব-১৫, ১৭ ও ১৯ দলের সদস্যরূপে ইংল্যান্ডের প্রতিনিধিত্ব করেছেন। রেপটন, ম্যানচেস্টার গ্রামার স্কুল, শ্রিউসবারি স্কুল সহ মেরিলেবোন ক্রিকেট ক্লাবের বিপক্ষে জয় এনে দেন।